KONNEN DWA OU YO

Dwa Enfimite (Andikap) yo

OFCCP Pwoteje Endividyèl yo 

ki gen Enfimite (Andikap) Kont 

Diskriminasyon

1. Kisa ki diskriminasyon anplwaman ki baze 

sou enfimite yon moun?

Diskriminasyon anplwaman ki baze sou enfimite 

yon moun jeneralman rive lè yon anplwayè trete yon 

aplikan pou travay oswa anplwaye nan yon fason 

ki pa favorab nan nenpòt aspè anplwaman poutèt 

endividyèl la gen yon enfimite, oswa yo konsidere li 

kòm yon moun ki gen yon enfimite. Diskriminasyon 

anplwaman ki baze sou enfimite yon moun kapab 

rive tou lè règleman oswa pwosedi yon anplwayè ki 

aparamman san patipri gen yon efè diskriminatwa 

envolontè sou endividyèl yo enfim yo.

2. Ki dwa mwen genyen?

Yo pa kapab refize ou anplwaman, anmède ou, 

transfere ou, peye ou mwens, refize ou travay, oswa 

maltrete ou si ou gen yon enfimite, oswa gen yon 

istwa enfimite, oswa poutèt anplwayè ou konsidere 

ou yon moun ki gen twoub mantal oswa fizik ki 

pèmanan.

Si ou se yon anplwaye enfim, ou kapab mande pou, 

ak anplwayè a dwe bay, “akomodasyon rezonab” yo 

pou pèmèt ou fè travay ou. Se anplwayè ou ki dwe 

bay ou akomodasyon rezonab amwenske aksyon sa 

a t ap lakòz anpil difikilte oswa depans serye pou 

anplwayè a.

Menm jan an tou, si ou se yon aplikan pou travay ki 

gen yon enfimite, ou dwe bay akomodasyon rezonab 

yo pandan pwosesis aplikasyon an pou pèmèt ou 

aplike ak pou yo konsidere ou pou travay la. Ankò, 

yo dwe bay ou akomodasyon rezonab yo amwenske 

li t ap twò difisil oswa twò chè pou yo fè sa a.

3. Baze sou lwa yo kont 

diskriminasyon, èske OFCCP 

ranfòse yo sou enfimite?

Wi. OFCCP ranfòse seksyon 503 nan 

Lwa a sou Reyabilitasyon. Lwa sa a 

fè li ilegal pou anplwayè yo k ap fè 

biznis avèk Gouvènman Federal la 

pou fè diskriminasyon kont aplikan 

yo pou travay ak anplwaye yo baze sou 

enfimite. Sa vle di anplwayè yo pa kapab 

fè diskriminasyon kont ou lè y ap pran 

desizyon sou anbochaj, revokasyon, salè, 

avantaj, asiyasyon travay, pwomosyon, 

dechaj, fòmasyon, ak lòt aktivite yo ki gen 

rapò avèk aktivite anplwaman.

4. Kimoun OFCCP pwoteje?

OFCCP pwoteje dwa aplikan yo pou travay 

ak anplwaye yo nan Kontraktè Gouvènman 

Federal yo ak sou-kontraktè yo. Sa gen ladan 

anplwaye yo nan bank, konpayi enfòmasyon 

teknoloji, izin anbalaj vyann, magazen an 

detay, izin fabrikasyon, konpayi kontablite, 

ak konpayi konstwiksyon, pami lòt yo.

Definisyon an pou Enfimite 

5. Kisa ki definisyon an pou “enfimite”?

Yo kapab konsidere ou kòm yon endividyèl ki gen 

yon enfimite si ou gen: 

• yon defisyans fizik oswa mantal ki mete gwo 

limit sou youn oswa plis nan aktivite lavi 

enpòtan yo; oswa

• yon dosye sou defisyans sa a.

Epitou yo kapab konsidere ou kòm yon endividyèl ki 

gen yon enfimite si yo “konsidere” ou kòm yon moun 

ki gen yon defisyans fizik oswa mantal ki mete gwo 

limit sou youn oswa plis nan aktivite lavi enpòtan yo 

oswa si yo “konsidere” ou kòm yon moun ki gen yon 

dosye sou oswa istwa nan defisyans sa a menm si ou 

pa gen yon defisyans.

18. Kijan mwen pote yon plent devan OFCCP?

 Ou kapab pote yon plent diskriminasyon lè ou:

 • Ranpli ak soumèt yon fòmilè nan entènèt lan atravè 

sitwèb OFCCP a;

• Ranpli yon fòmilè anpèsonn nan biwo OFCCP a; oswa

• Lè ou ranpli ak voye yon fòmilè konplè pa lapòs, nan 

imèl, oswa nan faks bay biwo rejyonal OFCCP a kote 

diskriminasyon swadizan an te rive.

Fòmilè a disponib nan entènèt nan sitwèb http://www.

dol.gov/ofccp/regs/compliance/pdf/pdfstart.htm ak 

nan fòma papye nan tout biwo OFCCP yo. Pi jwenn biwo 

a ki pi prè ou, ale nan anyè nan biwo OFCCP yo http://

www.dol.gov/ofccp/contacts/ofnation2.htm.

Sonje byen pou siyen fòmilè plent konplè ou. Si ou 

echwe pou fè sa, OFCCP pral toujou trete plent ou men 

yon anketè OFCCP pral mande ou pou siyen fòmilè a 

pandan yon entèvyou swivi. Yo dwe depoze plent yo 

pretann ki yon diskriminasyon baze sou andikap nan 

300 jou apatide dat ki sou swadizan diskriminasyon an, 

amwenske yo pwolonje peryòd la pou pote plent la poutèt 

rezon valab. 

19. Èske anplwayè mwen kapab revoke, refize 

ogmantasyon, oswa trete mwen nan yon fason 

mwens favorab poutèt mwen te pote yon 

plent?

Non. Se ilegal pou anplwayè ou pran vanjans kont ou 

poutèt ou te pote yon plent oswa ap patisipe nan yon 

ankèt. Règleman OFCCP yo pwoteje ou kont asèlman, 

entimidasyon, menas, presyon oswa vanjans pou lè ou 

afime dwa ou yo.

20. Èske mwen kapab pote yon plent 

diskriminasyon devan toude OFCCP ak 

Komisyon an pou Opòtinite Egal nan 

Anplwaman / Equal Employment Opportunity 

Commission (EEOC)?

Wi, si ou pote plent la devan toude OFCCP ak EEOC, se 

ajans apwopriye a ki pral fè ankèt la sou plent ou. Nan 

kèk sikonstans yo, OFCCP ak EEOC kapab deside pou 

travay ansanm pou fè yon ankèt sou plent ou.

Anjeneral, OFCCP kenbe prive plent yo pote devan li 

kont kontraktè federal yo k ap deklare diskriminasyon 

baze sou oryantasyon seksyèl oswa idantite sèks yon 

moun. Epitou anjeneral, OFCCP kenbe prive plent yo 

pote devan li kont kontraktè federal yo kote li parèt 

yo gen yon abitid fè diskriminasyon k ap afekte yon 

gwoup anplwaye oswa aplikan yo, ak sa yo ki deklare 

diskriminasyon baze sou enfimite (andikap) oswa 

sitiyasyon veteran. Anjeneral, OFCCP kenbe prive plent 

yo pote devan li kont kontraktè federal yo k ap deklare 

diskriminasyon baze sou poze kesyon sou, diskisyon 

sou, oswa divilgasyon nan salè yon moun.

21. Kisa ki pral rive si yo rezoud ke mwen te yon 

viktim nan diskriminasyon anplwaman?

 Ou kapab gen dwa jwenn yon solisyon ki mete ou nan 

yon pozisyon kote yo ta gen bay ou si diskriminasyon 

an pa t janm rive. Ou gen dwa anplwaye, ankouraje, 

reentegre, oswa founi yon aranjman ki rezonab, ki 

gen ladann yon demann pou transfè. Epitou, ou kapab 

gen dwa resevwa peman an aryè, peman alavans, yon 

ogmantasyon nan salè oswa kèk konbinezon nan 

tout solisyon sa yo. Anplis de sa, si OFCCP jwenn ke 

antreprenè a federal oswa tretan an vyole Seksyon 503 

a, OFCCP kapab fè demach pou eskli oswa entèdi oswa 

retire konpayi nan konsiderasyon pou jwenn kontra 

federal yo nan pidevan an oswa anile kontra aktyèl 

oswa modifikasyon kontra konpayi a.

Pou jwenn plis enfòmasyon:

the u.s. department of labor

Office of Federal Contract Compliance Programs

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Tanpri sonje ke fèy enfòmasyon sa a bay enfòmasyon jeneral. Yo pa t kreye li 

pou ranplase lwa ak règleman aktyèl yo konsènan pwogram sa a.

Yo te revize sa a nan dat septanm 2016

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp 200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp
6. Gen egzanp yo ki gen sou yon enfimite?

Yo ekri defisyans fizik yo anba a ke yo nòmalman 

konsidere kòm yon enfimite:

Dyabèt (Sik) Kansè

Maladi malkadi Enfeksyon VIH 

Avègleman

Defisyans mantal yo ki nòmalman konsidere 

enfimite yo ki gen ladan, men pa limite nan, 

defisyans sa yo:

Gwo twoub depresyon 

Bipolè

Eskizofreni

Twoub Estrès Apre yon Evènman Twomatik

Twoub Obsesyon Obsesyonèl 

7. Kisa “gen gwo limitasyon” vle di?

“Gen gwo limitasyon” vle di ke defisyans ou mete 

yon gwo limit sou kapasite ou pou pèfòme yon 

gwo aktivite lavi nan konparezon avèk pifò nan 

moun yo. Defisyans ou pa gen dwa anpeche, oswa 

mete restriksyon gwo oswa grav sou ou pou fè gwo 

aktivite lavi yo nan lòd pou yo konsidere ou kòm 

yon moun ki “gen gwo limitasyon.”

Pa egzanp, si ou dòmi pou jis dezèdtan chak 

swa poutèt yon twoub bipolè pandan yon moun 

nòmal dòmi uit èdtan chak swa, ou se yon moun 

ki gen gwo limitasyon pou dòmi. Lè y ap fè 

detèminasyon sou si wi ou pa yon moun “gen gwo 

limitasyon,” yo konsidere efè segondè negatif 

yo ki rive poutèt medikaman. Dapre lalwa, yo pa 

konsidere chak defisyans kòm yon enfimite.

8. Kisa ki yon “gwo aktivite lavi”?

Sa a se yon lis pasyèl sou gwo aktivite lavi yo:

Wè Manje

Mache Leve Bagay

Pale Aprantisaj 

Konsantre Kominike 

Pran Swen Pwòp Tèt Ou Dòmi

Kanpe Bese

Respire Fè Lekti

Panse Pèfòme Travay Manyèl 

Anplis, gwo aktivite lavi yo gen ladan 

fonksyonnman an nan gwo fonksyon kòporèl yo, 

ki gen ladan fonksyonnman an nan:

Sistèm Iminitè

Ògàn Sans Espesyal yo ak Po

Kwasans Nòmal Selil yo

Sistèm Dijestif

Jenito

Entesten

Blad Pip

Sistèm Newolojik

Sèvo

Sistèm Respiratwa

Sistèm Sikilatwa

Sistèm Kadyovaskilè

Sistèm Andokrin

Sistèm Pwodiksyon San

Sistèm Lenfatik

Sistèm Miskiloskeletik

Sistèm Repwodiktiv

9. Èske yo kapab toujou konsidere mwen kòm 

yon moun enfim si defisyans mwen rive 

sanzatann oswa si mwen nan remisyon 

(kòmanse geri)?

Wi. Yo konsidere yon defisyans ki rive sanzatann 

oswa detanzantan, oswa ki nan remisyon kòm 

yon enfimite si li mete gwo limitasyon sou jan yo 

pèfòme yon gwo aktivite lavi lè yo aktif.

Lè Y ap Aplike pou yon Travay 

10. Èske mwen bezwen divilge enfimite mwen 

lè m ap aplike pou yon travay nan lòd pou 

yo pwoteje mwen?

Non. Yo pwoteje ou kont diskriminasyon si wi 

ou pa ou pataje enfòmasyon sa a. Sepandan, nan 

lòd pou ou jwenn yon akomodasyon rezonab, ou 

dwe di anplwayè potansyèl ou ke ou bezwen yon 

akomodasyon. Anplwayè a kapab bezwen sèten 

enfòmasyon konsènan enfòmasyon ou pou bay ou 

akomodasyon an..

11. Èske anplwayè mwen kapab fè mwen 

patisipe nan yon konsiltasyon medikal?

Si ou ap aplike pou yon travay, anplwayè a pa kapab 

mande ou pou reponn kesyon medikal yo oswa pou 

patisipe nan konsiltasyon medikal la anvan yo ofri 

ou travay la. Yon anplwayè kapab mande ou si wi ou 

pa ou kapab fè travay la ak kijan ou t ap fè travay la, 

avèk oswa san yon akomodasyon rezonab.

Apre yo fin ofri ou travay la, òf travay la kapab gen 

ladan sèten kondisyon yo tankou:

• rezilta satisfezan nan yon medikal konsiltasyon, 

oswa

• reponn sèten kesyon medikal yo.

Se tout anplwaye yo nan menm kalite travay la ki 

dwe reponn menm kesyon yo oswa patisipe nan 

menm konsiltasyon an, pa jis anplwaye yo ki gen 

yon enfimite.

Anjeneral, lemoman yo fin anboche ou, yon anplwayè 

kapab sèlman poze ou kesyon medikal yo oswa 

mande ou pou patisipe nan yon konsiltasyon si:

• anplwayè a bezwen dokimantasyon medikal pou 

sipòte demann ou pou yon akomodasyon, oswa

• anplwayè a kwè ke ou pa kapab fè travay la byen 

oswa nan yon fason senesòf poutèt kondisyon 

medikal ou.

12. Kijan anplwayè mwen trete enfòmasyon 

medikal mwen?

Lwa a egzije ke yon kenbe tout dosye ak 

enfòmasyon medikal konfidansyèl ak nan dosye 

medikal apa lòt dosye anplwaman yo.

Lè Y ap Chèche Akomodasyon 

Rezonab yo 

13. Kisa ki “akomodasyon rezonab”? 

“Akomodasyon rezonab” se yon adaptasyon oswa 

modifikasyon yo fè nan yon travay oswa nan plas 

travay la oswa nan fason oswa sikonstans nòmal 

yo lè y ap fè yon travay k ap pèmèt aplikan oswa 

anplwaye enfim la pou reyisi nan aplike pou 

travay la, fè travay yo, oswa patisipe nan avantaj

ak privilèj anplwaman yo. Yon akomodasyon 

rezonab pa chanje fonksyon travay esansyèl yo.

“Akomodasyon rezonab” ou kapab diferan 

avèk sa yo bay lòt anplwaye oswa aplikan yo 

pou travay. Sa a se poutèt akomodasyon an 

toudepann sou lanati enfimite a ak kalite travay 

la. Akomodasyon an, kèlkeswa sa li ye, pa kapab 

koute twòp lajan oswa deranje anplwayè ou. Se 

anplwayè ou ki kapab chwazi kalite akomodasyon 

rezonab la ke li pral fè disponib; sepandan, 

akomodasyon an dwe efikas. Pa egzanp, anplwayè 

a kapab chwazi pou mete yon ranp olyede yon 

asansè pou rezoud pwoblèm aksè yo.

14. Kisa ki kèk egzanp yo nan “akomodasyon 

rezonab” yo kapab bay pandan pwosesis 

anbochaj la ak pi ta pou ede nan fè travay 

la?

 Gen plizyè fòm nan akomodasyon rezonab yo. Yo 

ekri kèk akomodasyon komen yo anba a.

 • Bay materyèl alekri nan fòma aksesib yo, tankou 

gwo lèt, Bray, oswa nan kasèt odyo. 

 •Chanje oswa modifye orè travay yo.

 •Bay linèt mayifye oswa entèprèt lang siy yo.

 •Fè rekritman, entèvyou, tès, ak lòt pati yo nan 

pwosesis aplikasyon an pou jwenn anplasman 

kote yo.

 •Kenbe reyinyon manm pèsonèl yo nan kote 

aksesib yo.

 •Bay oswa modifye ekipman ak aparèy yo.

 •Chanje oswa modifye direktiv ak pwosedi yo.

 •Chanje anviwònman travay la nan fason yo ki kapab 

amelyore aksè.

15. Kijan pou mwen mande pou yon 

akomodasyon rezonab?

Pa gen okenn pwosesis espesyal pou ou, swa ou 

se yon anplwaye oswa yon aplikan pou travay, 

pou mande pou yo akomodasyon. Ou pa bezwen 

sèvi avèk mo espesyal yo oswa mo “akomodasyon 

rezonab” yo lè ou ap fè demann ou, ni ou pa 

bezwen prezante demann ou alekri. Ou ta dwe 

tou senpleman di anplwayè ou ke ou bezwen yon 

modifikasyon oswa chanjman nan travay poutèt yon 

enfimite. Ou ta dwe pare tèt ou pou bay anplwayè ou 

ase enfòmasyon pou montre ke ou gen yon enfimite.

Si ou bezwen yon akomodasyon nan pwosesis 

aplikasyon an, ou dwe fè anplwayè a konnen ke 

ou bezwen yon chanjman oswa yon modifikasyon 

nan aplikasyon oswa pwosesis entèvyou a poutèt 

enfimite ou. Ou kapab fè demann sa a vèbalman 

oswa alekri, oswa yon moun kapab fè demann lan 

sou non ou. Pa egzanp, yon manm lafanmi, zanmi, 

pwofesyonèl sante, oswa lòt reprezantan tankou yon 

antrenè travay. Apre ou fin fè demann lan, anplwayè 

a pral mande ou pou ranpli sèten fòmilè yo, oswa 

swiv lòt pwosedi yo. Yo pa kapab sèvi avèk okenn 

pwosedi yo te mande ou pou swiv pou anpeche 

bay ou oswa adrese yon akomodasyon nan yon tan 

pratik.

Li enpòtan pou remake ke ou pa oblije bay tout 

istwa sante medikal oswa mantal ou pou jwenn yon 

akomodasyon. Ou sèlman bezwen bay enfòmasyon 

enpòtan an ki nesesè pou bay yon akomodasyon.

16. Eske anplwayè mwen kapab redwi salè 

mwen oswa peye mwen mwens pase lòt 

anplwaye yo k ap fè menm travay la poutèt 

mwen bezwen yon akomodasyon rezonab?

Non. Anplwayè ou pa kapab redwi salè ou oswa peye 

ou mwens pase lòt anplwaye yo nan menm pozisyon 

an pou fè ou peye depans yo pou yon akomodasyon 

rezonab.

Lè Yo Pote yon Plent

17. Kisa mwen dwe fè si mwen kwè anplwayè 

mwen te fè diskriminasyon kont mwen 

poutèt enfimite (andikap) mwen? 

Ou kapab pote yon plent devan OFCCP. Ou pa bezwen 

konnen avèk sètitid ke anplwayè ou se yon kontraktè 

oswa sou-kontraktè federal nan lòd pou pote yon 

plent.